तंबाकू, सिगरेट, ब्याज और चुगली से हमेशा रहें दूर
भास्कर संवाददाता | मंडलेश्वर
मंडलेश्वर के बाशिंदे आपस में मेलजोल से रहो। तंबाकू, सिगरेट, चुगली से दूर रहो। ब्याज इस्लाम में हराम है। इससे बचो। इमाम हुसैन का गम सभी गमों की दवा है। शिया दाऊदी बोहरा समाज के धर्मगुरु 53वें दाई अल मुतलक सैयदना मुफद्दल सैफुद्दीन ने मंगलवार सुबह स्थानीय बोहरा मस्जिद में समाजजनाें से यह बात कही।
नगरागमन पर समाज के लोगों ने सिर झुकाकर व हाथ जोड़कर सैयदना साहब का अभिवादन किया। नगर के इतिहास में पहली बार सैयदना साहब ने अपने अनुयायियों को सीधे संबोधित किया। समाजजनों ने पहली बार उन्हें मंडलेश्वर में प्रत्यक्ष रूप से सुना। खरगोन से नगर में सुबह 10.45 बजे सैयदना साहब मस्जिद के पास पहुंचे। इस पर लोगों ने मौला-मौला ए या हुसैन या हुसैन की आवाज बुलंद होने लगी। बोहरा समाज सदर समुइल अली हुसैन नर्मदा ब्रिज से सैयदना साहब की गाड़ी में बैठकर उन्हें मस्जिद तक लाए। 10.55 को शुरू हुआ संबोधन 11.20 बजे समाप्त हुआ। इंदौर, उज्जैन, बड़वाह, सनावद, बड़वानी, कुक्षी, भिवंडी, मुंबई, महेश्वर, खरगोन से बड़ी संख्या में लोग आए।
मस्जिद को दिया नाम, मांगी कामयाबी की दुआ
नगर की बोहरा मस्जिद को सैयदना साहब ने जैनी मस्जिद का नाम दिया। व्यापार व्यवसाय को बढ़ाने के लिए कर्ज ए हसना अभियान में भी मदद करने का एलान किया। इसके बाद मंडलेश्वर के महिला-पुरुषों और बच्चों की कदमबोसी का सिलसिला शुरू हुआ। मौला से अपने दिल की बात, कामकाज की सलाह, परीक्षाओं में कामयाबी की दुआ की पूछताछ कदमबोसी के दौरान अनुयाइयों ने की। समाज के मुफज्जल हुसैन ने बताया दस्तबोसी की बैठक के बाद मौला मजलिस व कदम के लिए अनुयाइयों के घर गए। करीब 12.15 बजे कसरावद के लिए रवाना हुए।
सैयदना साहब के पहली बार आगमन पर सिर झुकाकर उनका दीदार करते समाज के लोग।
स्वागत
hin_Deva mai_Deva hin_Deva hin_Deva hin_Deva hin_Deva hin_Deva mar_Deva